ทั่วโลกผวา! ยอดดับ “โควิด” ทะลุ 1 ล้านราย ติดเชื้อพุ่งไม่หยุด เกิน 33.5 ล้านคน
เว็บไซต์ Worldometers รายงานสถานการณ์การแพร่ระบาดของโรคติดเชื้อไวรัสโควิด-19 ล่าสุดยอดผู้เสียชีวิตทั่วโลก ทะลุ 1 ล้านราย ขณะที่จำนวนผู้ติดเชื้อ พุ่งไม่หยุด เกิน 33.5 ล้านคนแล้ว 
เว็บไซต์ Worldometers รายงานสถานการณ์การแพร่ระบาดของโรคติดเชื้อไวรัสโควิด-19 ล่าสุดยอดผู้เสียชีวิตทั่วโลก ทะลุ 1 ล้านราย ขณะที่จำนวนผู้ติดเชื้อ พุ่งไม่หยุด เกิน 33.5 ล้านคนแล้ว
29 ก.ย. 2563

Worldometers ซึ่งเป็นเว็บไซต์รายงานข้อมูลผู้ติดเชื้อไวรัสโคโรนา 2019 (โควิด-19) ล่าสุด ที่เป็นการรวบรวมจากหน่วยงานด้านสาธารณสุขทั่วโลก ระบุว่า ยอดผู้ติดเชื้อไวรัสโควิด-19 ทั่วโลกขณะนี้ ณ วันที่ 29 ก.ย.63 อยู่ที่ 33,549,873 ราย และยอดผู้เสียชีวิตทะลุ 1 ล้านแล้ว โดยอยู่ที่ 1,006,379 ราย
ทั้งนี้ สหรัฐเป็นประเทศที่มีจำนวนผู้ติดเชื้อไวรัสโควิด-19 สูงสุดในโลก อยู่ที่ 7,361,611 ราย รองลงมาคืออินเดีย มีผู้ติดเชื้อสะสม 6,143,019 ราย ตามด้วยบราซิล 4,748,327 ราย รัสเซีย 1,159,573 ราย และโคลอมเบีย 818,203 ราย
นอกจากนี้ สหรัฐยังเป็นประเทศที่มีจำนวนผู้เสียชีวิตสูงสุดในโลก 209,808 ราย ตามมาด้วยบราซิล 142,161 ราย อินเดีย 96,351 ราย เม็กซิโก 76,603 ราย และสหราชอาณาจักร 42,001 ราย
ด้านองค์การอนามัยโลก (WHO) ระบุเตือนว่า มีความเป็นไปได้ที่จำนวนผู้เสียชีวิตจากการติดเชื้อไวรัสโควิด-19 จะเพิ่มขึ้นเป็น 2 ล้านราย หากประเทศต่างๆไม่ได้ร่วมมือกันสกัดการแพร่ระบาด